Kundiges / VOERMOL
V: Afronding van en kruipvoer vir lammers
Ek soek na 'n goeie resep wat ek vir lammers (vleismerinos en swartkop-dorpers) kan voer om hulle af te rond, sowel as kruipvoer vir lammers (vleismerinos en swartkopdorpers).
Ek wil ook graag weet wat voer mens ooie net voor lamtyd en ná hulle gelam het? Ek het lusern en mielies.
Deur: Tertius de Wet12 Mei 2020 260 keer gelees
Die voerkraalmengsel is ‘n volledige voer en moet ad lib. gevoer word. Die kruipvoer moet agter kruiphekke gevoer word aan lammers vanaf ongeveer twee weke nadat die ooie gelam het. ‘n Lam behoort tussen 30kg en 40kg van die kruipvoer te vreet, tot speen. Na speen kan lammers direk op die voerkraalmengsel geplaas word.
Voermol SS 200 200 150
Voermol Procon 33 50 150
Mieliegruis 700 600
Lusern (fyn gemaal) 180 100
Totaal 1 130 1 000
Voer addisionele hooi tydens aanpassing. Ooie Net voor lam styg die ooi se voedingsbehoeftes skerp. Die behoefte vir nutrient styg verder na lam. Om die rede is dit belangrik dat die ooi goeie kwaliteit voer ontvang vanaf drie tot vier weke voor lam tot sowat vier weke na lam. My aanbeveling is ‘n Lamhok Mengsel. Hieride is ‘n volledige voer wat ad lib gevoer moet word.
Voermol Maxiwol 150
Voermol Procon 33 50
Lusernhooi (fyn gemaal) 400
Totaal 1 000
Besoek gerus www.voermol.co.za vir meer inligting.
*Geantwoord deur mnr. Ulrich Müller, tegniese bestuurder van Voermol Voere.
Wynboer se dood soos ‘groot boom wat gat in woud laat’